wickkiey/tamil-wikipedia-chunked huggingface dataset:
# இரும்பு(III) குளோரைடு

**இரும்பு(III) குளோரைடு** *(Iron(III) chloride)* என்பது FeCl<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெரிக் குளோரைடு என்ற பெயராலும் இச்சேர்மத்தை அழைக்கிறார்கள். இரும்பு +3 என்ற ஆக்சிசனேற்ற நிலையில் காணப்படும் இச்சேர்மம் தொழில்துறை அளவில் பயன்பாடு கொண்ட ஒரு பயன்படு பொருளாக விளங்குகிறது. இரும்பு(III) குளோரைடு படிகங்களின் நிறம் பார்வைக் கோணத்தைப் பொறுத்து மாறுபடுகிறது. எதிரொளிக்கப்பட்ட ஒளியில் இப்படிகங்கள் அடர் பச்சை நிறத்திலும், ஊடுறுவி வெளியேறும் ஒளியில் இப்படிகங்கள் செவ்வூதா நிறத்திலும் காட்சியளிக்கின்றன. இரும்பு(III) குளோரைடின் நீரிலி வடிவம் நீருறிஞ்சியாகவும் ஈரக்காற்றில் நீரேற்ற ஐதரன் குளோரைடு மூடுபனியாகவும் உருவாகிறது. மாலிசைட்டு என்ற கனிமமாக இச்சேர்மம், அரிதாக அதன் இயற்கைத் தோற்றத்தில் காணப்படுகிறது. குறிப்பாக சில கிரக மேலோடுகளின் ஆவித்துளைகளிலிருந்து கிடைப்பதாக அறியப்படுகிறது.  
இரும்பு(III) குளோரைடு நீரில் கரையும்போது நீராற்பகுப்பு அடைந்து வெப்ப உமிழ் வினையாக வெப்பத்தை வெளிவிடுகிறது. இதன் விளைவாக எஞ்சும் பழுப்புநிற அமிலத்தன்மையும் அரிக்கும் பண்பும் கொண்ட கரைசல் கழிவுநீர் சுத்திகரிப்பு மற்றும் குடிநீர் உற்பத்தியில் ஒரு துகள் திரளாக்கியாகப் பயன்படுத்தப்படுகிறது. மேலும், அச்சிடப்பட்ட தாமிரத்தள சுற்றுப் பலகைகளில் நிறமூன்றும் வேதிப்பொருளாகப் பயன்படுகிறது. நீரிலி இரும்பு(III) குளோரைடு மிகவும் வமிமையான ஒரு இலூயிசு அமிலமாகும், கரிமத் தொகுப்பு வினைகளில் வினையூக்கியாக இதைப் பயன்படுத்துகிறார்கள்.
# இரும்பு(III) குளோரைடு

## பெயரிடல்

இரும்பு(III) குளோரைடின் இரண்டு பொதுவான வடிவங்களை வேறுபடுத்த நீரிலி மற்றும் நீரேற்று என்ற சொற்கள் சேர்மத்துடன் சேர்த்து பயன்படுத்தப்படுகின்றன. அறுநீரேற்று அல்லது எக்சாநீரேற்று என்ற நீரேறிய வடிவத்தைக் குறிக்க வழக்கமாக எளிய FeCl3⋅6H2O என்ற வேதிவாய்ப்பாடு பயன்படுத்தப்படுகிறது. மாறுபக்க-[Fe(H2O)4Cl2]Cl⋅2H2O என்ற வாய்ப்பாடும் எக்சாநீரேற்று என்ற நீரேறிய வடிவத்தைக் குறிக்கப் பயன்படுத்துவதுண்டு. டெட்ரா அக்குவா டைகுளோரோ இரும்பு(III) குளோரைடு இருநீரேற்று என்ற திட்டப்பெயரில் அமைந்த பெயர் இச்சேர்மத்தின் கட்டமைப்பை தெளிவாக விளக்குகிறது.
# இரும்பு(III) குளோரைடு

## கட்டமைப்பும் பண்புகளும்

நீரிலி இரும்பு(III) குளோரைடு சேர்மமானது பிசுமத்(III) குளோரைடு சேர்மத்தின் கட்டமைப்பை ஏற்றுள்ளது. இக்கட்டமைப்பில் எண்முக இரும்பு(III) மையங்கள் இரண்டு ஒருங்கிணைந்த குளோரைடு ஈந்தணைவிகளால் ஒன்றுடன் ஒன்று பிணைந்துள்ளன. இரும்பு(III) குளோ எக்சாநீரேற்றில் மாறுபக்க-[Fe(H2O)4Cl2]+ நேர்மின்னயனி அணைவுகளும் குளோரைடு எதிர்மின் அயனிகளும் காணப்படுகின்றன. எஞ்சியுள்ள இரண்டு நீர் மூலக்கூறுகளும் ஒற்றை சரிவு மூலக்கூறு கட்டமைப்பில் பதியப்பட்டுள்ளன.  
இரும்பு(III) குளோரைடின் உருகுநிலை மிகவும் குறைவாகும். மேலும் இது 315 ° செல்சியசு வெப்ப நிலையில் கொதிக்கிறது. இதனுடைய ஆவியில் Fe2Cl6 இன் இருபடிகள் காணப்படுகின்றன. உயர் வெப்பநிலைகளில் இது இரும்பு(II) குளோரைடு மற்றும் குளோரின் வாயுவாக மீளக்கூடிய சிதைவடைதல் வினைக்கு எதிராகப் போட்டியிட்டு D3h இடக்குழு மூலக்கூற்று சீர்மை கொண்ட ஒற்றைப் படியாக பிரிகை அடைகிறது.
# இரும்பு(III) குளோரைடு

## தயாரிப்பு

இரும்பு மற்றும் குளோரின் தனிமங்களைச் சேர்ப்பதன் மூலம் இரும்பு(III) குளோரைடு நீரிலியைத் தயாரிக்க முடியும்:  
:2&nbsp;Fe(s) + 3&nbsp;Cl<sub>2</sub>(g) → 2&nbsp;FeCl<sub>3</sub>(s).  
இரும்பு(III) குளோரைடின் கரைசல் தொழிற்சாலைகளில் இரும்பு மற்றும் அதன் தாதுவில் இருந்து தொழில் முறையில் தயாரிக்கப்படுகிறது. மூடிய சுற்றுச் செயல்முறையில்,  
- ஐதரோகுளோரிக் அமிலத்தில் இரும்புத் தாது கரைக்கப்படுகிறது.
:Fe<sub>3</sub>O<sub>4</sub>(s) + 8&nbsp;HCl(aq) → FeCl<sub>2</sub>(aq) + 2&nbsp;FeCl<sub>3</sub>(aq) + 4&nbsp;H<sub>2</sub>O(l)
- இரும்பு(II) குளோரைடுடன் குளோரின் சேர்த்து ஆக்சிசனேற்றம் செய்யப்படுகிறது.
:4FeCl<sub>2</sub>(aq) + O<sub>2</sub> + 4HCl → 4FeCl<sub>3</sub>(aq) + 2H<sub>2</sub>O(l)
- இரும்பு(II) குளோரைடுடன் ஆக்சிசன் சேர்த்து ஆக்சிசனேற்றம் செய்யப்படுகிறது.
:4FeCl<sub>2</sub>(aq) + O<sub>2</sub> + 4HCl → 4FeCl<sub>3</sub>(aq) + 2H<sub>2</sub>O(l)  
இரும்பை ஐதரோ குளோரிக் அமிலத்துடன் வினைபுரியச் செய்து பின்னர் அதனுடன் ஐதரசன் பெரக்சைடைச் சேர்த்து சிறிய அளவுகளில் இரும்பு(III) குளோரைடு தயாரித்துக் கொள்ளப்படுகிறது. பெரசு குளோரைடை பெரிக் குளோரைடாக மாற்றுவதில் ஆக்சிசனேற்றியாக ஐதரசன் பெராக்சைடு செயல்படுகிறது.  
மற்ற பல நீரேற்று உலோகக் குளோரைடுகள் போல இரும்பு(III) குளோரைடையும் தயோனைல் குளோரைடுடன் சேர்த்து சூடுபடுத்தி நீரிலி உப்பாக மாற்ற முடியும். இரும்பு(III) குளோரைடையும் தயோனைல் குளோரைடுடன் சேர்த்து சூடுபடுத்தாவிட்டால் இரும்பும் இரும்பு ஆக்சிகுளோரைடும் உருவாகின்றன.  
இதைப்போலவே டிரைமெத்தில்சிலில் குளோரைடைப் ப்யன்படுத்தி நீரிறக்க வினையையும் நிகழ்த்த இயலும்:
:FeCl<sub>3</sub>•6H<sub>2</sub>O + 12 Me<sub>3</sub>SiCl → FeCl<sub>3</sub> + 6 (Me<sub>3</sub>Si)<sub>2</sub>O + 12 HCl.
# இரும்பு(III) குளோரைடு

## வினைகள்

இரும்பு(III) குளோரைடு நீராற்பகுப்பு அடைந்து ஓர் அமிலக் கரைசலைக் கொடுக்கிறது. இரும்பு(III) ஆக்சைடுடன் சேர்த்து 350 பாகை செல்சியசு வெப்பநிலைக்குச் சூடுபடுத்தினால் அடுக்குக் கட்டமைப்பிலுள்ள திண்மமான இரும்பு ஆக்சிகுளோரைடு உருவாகிறது  
:FeCl<sub>3</sub> + Fe<sub>2</sub>O<sub>3</sub> → 3&nbsp;FeOCl.  
வலிமையான இலூயிசு அமிலமான இது டிரைபீனைல் பாசுபீன் ஆக்சைடு போன்ற இலூயிசு காரங்களுடன் சேர்ந்து, FeCl3(OPPh3)2 போன்ற கூட்டு விளைபொருள்களை உண்டாக்குகிறது. இவ்வாய்ப்பாட்டிலுள்ள Ph என்பது பீனைலைக் குறிக்கிறது. மேலும் இது மற்ற குளோரைடு உப்புகளுடன் சேர்ந்து [FeCl4]− அயனியின் மஞ்சள் நிற நான்முகி வடிவ [FeCl4]−
அயனி உப்புகளைக் கொடுக்கிறது.  
ஐதரோகுளோரிக் அமிலத்திலிருக்கும் இரும்பு(III) குளோரைடிலிருந்து டை எத்தில் ஈதரை பிரித்தெடுக்க இயலும்.
கார உலோக ஆல்காக்சைடுகள் இதனுடன் வினைபுரிந்து பல்வேறு வகையான சிக்கல் அணைவுகளாலான உலோக ஆல்காக்சைடு அணைவுச் சேர்மங்களைக் கொடுக்கின்றன . இவை இருபடி அல்லது முப்படிச் சேர்மங்களாக இருக்கலாம் . மற்றும்
திண்ம நிலையில் FeCl3 மற்றும் சோடியம் ஈத்தாக்சைடு இடையிலான பெயரளவு விகிதவியல் வினையில் பல்கரு அணைவுச் சேர்மங்கள் பல விவரிக்கப்படுகின்றன :  
:FeCl<sub>3</sub> + 3 [C<sub>2</sub>H<sub>5</sub>O]<sup>−</sup>Na<sup>+</sup> → Fe(OC<sub>2</sub>H<sub>5</sub>)<sub>3</sub> + 3 NaCl.  
ஆக்சலேட்டுகள் நீரிய இரும்பு(III) குளோரைடுடன் விரைந்து வினைபுரிந்து [Fe(C2O4)3]3− அயனியைக் கொடுக்கின்றன. பிற கார்பாக்சிலேட்டு உப்புகள் சிட்ரேட்டு மற்றும் டார்ட்டரேட்டு அணைவுச் சேர்மங்களாக உருவாகின்றன.
# இரும்பு(III) குளோரைடு

## வினைகள்

### ஆக்சிசனேற்றம்

இரும்பு(III) குளோரைடு ஒரு மென்மையான ஆக்சிசனேற்ற முகவராகும். தாமிர(I) குளோரைடை தாமிர(II) குளோரைடாக மாற்றும் ஆக்சிசனேற்ற வினையை இதற்கு உதாரணமாகக் கூறலாம்.  
: FeCl<sub>3</sub> + CuCl → FeCl<sub>2</sub> + CuCl<sub>2</sub>  
மேலும் இது இரும்புடன் வினைபுரிந்து இரும்பு(II) குளோரைடாகவும் மாறுகிறது.  
: 2 FeCl<sub>3</sub> + Fe → 3 FeCl<sub>2</sub>  
ஐதரசீன் போன்ற ஒடுக்கும் முகவர்கள் இரும்பு(III) குளோரைடை இரும்பு(II) அணைவுச் சேர்மங்களாக மாற்றுகின்றன.
# இரும்பு(III) குளோரைடு

## பயன்கள்

### தொழிற்துறை பயன்கள்

கழிவு நீர் சுத்திகரிப்பு மற்றும் குடிநீர் உற்பத்தியில் இரும்பு(III) குளோரைடு பயன்படுத்தப்படுகிறது. இப்பயன்பாட்டில் இரும்பு(III) குளோரைடு ஓர் இலேசான காரமாக ஐதராக்சைடு அயனியுடன் வினைபுரிந்து இரும்பு(III) தூள்மத் திரளாக அல்லது முறையாக வரையறுக்கப்பட்ட FeO(OH)− அயனியாக உருவாகிறது.  
:[Fe(H<sub>2</sub>O)<sub>6</sub>]<sup>3+</sup> + 4 HO<sup>−</sup> → [Fe(H<sub>2</sub>O)<sub>2</sub>(HO)<sub>4</sub>]<sup>−</sup> + 4 H<sub>2</sub>O → [Fe(H<sub>2</sub>O)O(HO)<sub>2</sub>]<sup>−</sup> + 6 H<sub>2</sub>O  
குளோரைடு நீர்ப்பகுப்பு உலோகவியலில் வெளுக்கும் முகவராக இரும்பு(III) குளோரைடு பயன்படுத்தப்படுகிறது .  
உதாரணமாக சில்கிரெய்ன் செயல்முறையில் FeSi சேர்மத்திலிருந்து சிலிக்கானைப் பிரித்தெடுப்பதை இதற்கு உதாரணமாகக் கூறலாம் .  
தாமிரத்தை தாமிரம்(I) குளோரைடாகவும் தாமிரம்(II) குளோரைடாகவும் அரித்து அச்சு சுற்று பலகைகள் தயாரிப்பில் இரும்பு(III) குளோரைடு பயன்படுத்தப்படுவதை மற்றொரு முக்கியமான தொழிற்துறை பயனாகக் கருதலாம்  
:FeCl<sub>3</sub> + Cu → FeCl<sub>2</sub> + CuCl  
:FeCl<sub>3</sub> + CuCl → FeCl<sub>2</sub> + CuCl<sub>2</sub>.  
எத்திலீன் டைகுளோரைடு அல்லது 1,2-டைகுளோரோயீத்தேன் தயாரிப்பில் எத்திலீனும் குளோரினும் வினைபுரிவதற்கு உதவும் வினையூக்கியாக இரும்பு(III) குளோரைடு பயன்படுகிறது. பாலிவினைல் குளோரைடு தயாரிக்க உதவும் ஒருமமான வினைல் குளோரைடைத் தயாரிக்க எத்திலீன் டைகுளோரைடு ஒரு முக்கியமான வேதிப்பொருளாகப் பயன்படுகிறது.  
:H<sub>2</sub>C=CH<sub>2</sub> + Cl<sub>2</sub> → ClCH<sub>2</sub>CH<sub>2</sub>Cl
# இரும்பு(III) குளோரைடு

## பயன்கள்

### ஆய்வகப் பயன்கள்

ஓர் இலூயிசு அமிலமாக இரும்பு(III) குளோரைடு சில கரிம வினைகளில் பயன்படுத்தப்படுகிறது. அலுமினியம் குளோரைடை விட வலிமை குறைந்த வேதிப்பொருளாக இது கருதப்படுகிறது. சில வினைகளில் இவ்வலிமைக்குறைவு அதிகமான விளைபொருளை கொடுப்பதாக உள்ளது. உதாரணமாக பென்சீனை ஆல்க்கைலேற்றும் வினையைக் குறிப்பிடலாம்.  
:  
பெரிக் குளோரைடு சோதனை என்பது பீனால்களைக் கண்டறிய உதவும் ஒரு பாரம்பரியமான வெப்ப அளவு சோதனையாகும். இச்சோதனையில் 1% இரும்பு(III) குளோரைடு கரைசல் FeO(OH) உருவாகும் வரையில் சோடியம் ஐதராக்சைடு கரைசலைச் சேர்த்து நடுநிலையாக்கப்படுகிறது . பயன்படுத்துவதற்கு முன்பு கிடைக்கும் கரைசலை வடிகட்டிக் கொள்ள வேண்டும். பின்னர் இதில் கண்டறியப்பட வேண்டிய கரிமச் சேர்மத்தை நீர், மெத்தனால் அல்லது எத்தனாலில் கரைத்துக் கொள்ள வேண்டும். இதில் நடுநிலையாக்கப்பட்ட இரும்பு(III) குளோரைடு கரைசலைச் சேர்க்க வேண்டும். கண்டறியப்பட வேண்டிய வேதிப்பொருளில் தற்காலிகமான அல்லது நிரந்தரமான நிறமாற்றம் (வழக்கமாக ஊதா, பச்சை அல்லது நீலம்) நிகழ்ந்தால் அப்பொருளில் பீனால் அல்லது ஈனால் இருக்கிறது என்று அறியப்படுகிறது.  
இவ்வினை திரிண்டர் உடனடி சோதனையிலும் பயன்படுத்தப்படுகிறது. இச்சோதனையில் சாலிசிலேட்டுகளின் இருப்பை குறிப்பாக பீனாலிக் OH தொகுதியைப் பெற்றுள்ள சாலிசிலிக் அமிலத்தின் இருப்பை உறுதி செய்கிறார்கள். மேலும், செம்பழுப்பு நிறமாக மாற்றுவதன் மூலம் காமா-ஐதராக்சிபியூட்டைரிக் அமிலத்தின் இருப்பையும், காமா-பியூட்டைரோலாக்டோனின் இருப்பைக் கண்டறியவும் கூட இச்சேர்மத்தைப் பயன்படுத்துகிறார்கள் .
# இரும்பு(III) குளோரைடு

## பயன்கள்

### பொதுப் பயன்கள்

- சில வினைகளில் உலர்த்தும் முகவராக நீரிலி வடிவில் இரும்பு(III) பயன்படுத்தப்படுகிறது.
- கரிமத் தொகுப்பு வினைகளில் பீனால்களின் இருப்பை உறுதி செய்வதற்காக இதைப் பயன்படுத்துகிறார்கள். உதாரணமாக ஆசுபிரினின் தூய்மையைப் பரிசோதித்தல்.
- தண்ணீர் மற்றும் கழிவுநிரைத் தூய்மையாக்கலில் பாசுப்பேட்டுகளை இரும்பு(III) பாசுப்பேட்டாக வீழ்படிவாக்க இதை பயன்படுத்துகிறார்கள்.
- அமெரிக்க நாணய சேகரிப்பாளர்கள் நிக்கலின் வயதையறிய இரும்பு(III) குளோரைடைப் பயன்படுத்துகிறார்கள்.
- உலோகக் கொல்லர்களும் கைவினைஞர்களும் பற்றவைத்தலில் உலோக அடுக்குகளை பார்வையிட இதைப் பயன்படுத்துகிறார்கள்.
- உலோகங்களை அரித்து உருவாக்கும் தொழிலில் இரும்பு(III) குளோரைடைப் பயன்படுத்துகிறார்கள்.
- அச்சிட்ட சுற்றுப் பலகைகள் செய்ய இரும்பு(III) குளோரைடு பயன்படுகிறது. .
- விலங்குகளின் நகம் வெட்டுதலில் இச்சேர்மம் பயன்படுகிறது.
- பெரோசீன் தயாரிப்பின் போது வளையபெண்டாடையீனைல் மக்னீசியம் புரோமைடுடன் வினைபுரிகிறது
- இரும்புப் பொருள்களுக்கு இளஞ்சிவப்பு, பழுப்பு, ஆரஞ்சு போன்ற நிறமூட்டவும் இச்சேர்மத்தைப் பயன்படுத்துகிரார்கள்.
- எஃகு மற்றும் பிற கலப்புலோகங்களில் அரிப்புத் தடுப்பிற்கான சோதனைகளிலும் இது பயன்படுத்தப்படுகிறது.
- அசைடுகளை முதல்நிலை அமீன்களாக ஒடுக்கும் வினைகளில் இச்சேர்மம் பயன்படுகிறது.
- விலங்குகளில் இரத்த உறைவு மாதிரியாக இதை பயன்படுத்துகிறார்கள்.
- ஆற்றல் சேமிப்புத் திட்டங்களில் பயன்படுத்தப்படுகிறது.
- நேரடியான நிழற்பட அச்சுமுறையிலும் இதைப் பயன்படுத்துகிறார்கள்.
# இரும்பு(III) குளோரைடு

## பாதுகாப்பு

இரும்பு(III) குளோரைடு தீங்கு விளைவிக்கும் ஒரு கனிமச் சேர்மமாகும். மிகவும் அரிக்கும் தன்மையும் அமிலத்தன்மையும் கொண்ட ஒரு வேதிப்ப் பொருளாகும். நீரிலியான இச்சேர்மம் ஒரு சக்தி வாய்ந்த நீர் நீக்கும் முகவராகும்.
மனிதர்களில் நச்சுண்டாக்குதல் பற்றிய தகவல்கள் அரிதானவை என்றாலும், பெரிக் குளோரைடை உட்கொள்ள நேரிடின் தீவிர நோய் மற்றும் இறப்பு ஏற்படலாம். தற்செயலாக விழுங்குதல் அல்லது தவறாக வழிநடத்துதல் போன்ற பொருத்தமற்ற அடையாளங்களால் விழுங்க நேரிடலாம். இத்தகைய நிகழ்வுகளில் ஆரம்ப நோயறிதல் குறிப்பாக தீவிரமான நச்சு நோயாளிகளுக்கு. இது முக்கியமானதாகும்.
# இரும்பு(III) குளோரைடு

## இவற்றையும் காண்க

- இரும்பு(II) சல்பேட்டு
- அலுமினியம் குளோரைடு
# கிருஷ்ணகுமார் குன்னத்து

**கிருஷ்ணகுமார் குன்னத்து** (*Krishnakumar Kunnath*; 23 ஆகத்து 1968 – 31 மே 2022) என அறியப்படும் இவர் பொதுவாக *கேகே* என்றும் அறியப்படுகிறார். இந்தியாவைச் சேர்ந்த பாடகரான இவர் இந்தி, தெலுங்கு, தமிழ், கன்னடம் மற்றும் மலையாளம் மொழிப் பாடல்களைப் பாடியுள்ளார். இவர் பின்னணி இசைப் பாடகராகவும், *பாப்* மற்றும் *ராக்* இசைப் பாடகராகவும் அறியப்படுகிறார்.
# கிருஷ்ணகுமார் குன்னத்து

## இளமையும் கல்வியும்

இவர் தில்லியில் இந்து மலையாளக் குடும்பத்தில் சி. எஸ். நாயர், குன்னத்து கனகவல்லி இணையருக்கு பிறந்தார். இந்தித் திரைப்படங்களில் பாடுவதற்கு முன்னர் 3500 சிற்றிசைகளில் (jingles) பாடியுள்ளார். இவரது பள்ளிப் படிப்பை ‘’மவுண்ட் செயிண்ட் மேரிஸ் பள்ளி’’யிலும் பட்டப்படிப்பினை தில்லி பல்கலைக்கழகத்திலும் படித்தார். 1999 உலகக்கோப்பைப் போட்டிக்காக இந்திய அணிக்காக ‘’ஜோஸ் ஆஃப் இந்தியா’’ எனும் உற்சாகமூட்டும் பாடலைப் பாடினார்.
# கிருஷ்ணகுமார் குன்னத்து

## குடும்ப வாழ்க்கை

இவர் இவரது குழந்தைக்காலத் தோழியான ‘’ஜோதி’’யை 1991 ஆம் ஆண்டில் திருமணம் செய்துகொண்டார். இவர்களுக்கு ‘’நகுல் கிருஷ்ணா குன்னத்’’ என்ற மகனும் ‘’தாமரா குன்னத்’’ என்ற மகளும் உள்ளனர். மகன் பாடகராகவும் மகள் பியானோ இசைக் கலைஞராகவும் அறியப்படுகின்றனர்.
# கிருஷ்ணகுமார் குன்னத்து

## திரையிசைப் பாடகர்

கல்லூரிப் படிப்பு முடிந்ததும் சில மாதங்கள் *விடுதி நிர்வாகியாகவும்* இருந்தார். கேகே தனது பாடும் முறைகளில் பாடகர் ‘’கிஷோர்குமார்’’ மற்றும் இசையமைப்பாளர் ஆர். டி. பர்மன், ‘’மைக்கேல் ஜாக்சன், பில்லி ஜோயல், ப்ரையன் ஆடம்ஸ்’’ ஆகியோரின் சாயலைக் கொண்டுள்ளார். மேலும் இவர் எவரிடமும் இசையைக் கற்றுக் கொள்ளவில்லை.
# கிருஷ்ணகுமார் குன்னத்து

## இசைத் தொகுப்புகள்

1999 ஆம் ஆண்டின் புதியப் பாடகராக *சோனி நிறுவனம்* இவரைத் தேர்வு செய்தது. இவரது இசைத் தொகுப்பான *பால்* தேர்வு செய்யப்பட்டது. இதன் இசைச் சேர்க்கையை *லீஸ் லூயிஸ்* அமைந்திருந்தார். பாடல் வரிகளை *மெகபூப்* எழுதியிருந்தார். சிறந்த பாடகருக்கான விருது இந்த இசைத் தொகுப்பின் மூலம் இவருக்குக் கிடைத்தது. *ஹூம்சபஃர்* எனும் இரண்டாவது இசைத் தொகுப்பினை எட்டு ஆண்டுகளுக்குப் பின்னர் 2008 சனவரி 22 அன்று வெளியிட்டார்.*ஜஸ்ட் மொகப்பத்*, *சகாலகா பூம்பூம்*, *குச் ஜுகி சி பால்கிய்ன்*, *ஹிப் ஹிப் ஹுர்ரே*, *காவ்யாஞ்சலி*, *ஜஸ்ட் டேன்ஸ்* போன்ற தொலைக்காட்சித் தொடர்களுக்காகவும் பாடல்கள் பாடியுள்ளார். 2010 ஆம் ஆண்டின் *ஸ்டார் பரிவார் விருது*கள் நிகழ்ச்சிக்காக *ஸ்ரேயா கோஷலுடன்* பாடல்கள் பாடியுள்ளார். 2015 ஆகத்து 29 அன்று இளம் பாடகர்களின் திறமையினை ஊக்குவிக்கும் தொலைக்காட்சி நிகழ்ச்சி ஒன்றில் வளரும் பாடகர்களை ஊக்குவிப்பதற்காக பாடினார். பத்து ஆண்டுகளுக்குப் பின்னர் மீண்டும் அவர் தொலைக்காட்சி நிகழ்ச்சியின் நடுவராக இருந்தார். மேலும் பாகித்தானிய தொலைக்காட்சி நிகழ்ச்சிக்காக *தன்கா சாலா* எனத் தொடங்கும் பாடலை *ஃபரூக் அபித்* இசையமைப்பில் பாடினார். 2013 ஆம் ஆண்டில் *ரைஸ் அப் - கலர்ஸ் ஆப் பீஸ்* (*Rise Up – Colors of Peace*) எனும் சர்வதேச இசைத்தொகுப்பு ஒன்றில் பாடல்களைப் பாடினார். இந்த இசைத்தொகுப்பினில் 12 நாடுகளைச் சேர்ந்த கலைஞர்கள் பங்கு பெற்றிருந்தனர். இதன் பாடல்களை துருக்கி நாட்டு பாடலாசிரியர் *பெட்டுலா குலன்* (Fetullah Gulen) எழுதியிருந்தார்.
# கிருஷ்ணகுமார் குன்னத்து

## இறப்பு

இவர் கொல்கத்தாவில் இசை நிகழ்ச்சியொன்றில் கலந்துகொண்டு திரும்பிய பின் 2022 மே 31 அன்று நள்ளிரவு காலமானார்.. 2022 சூன் 1 அன்று கொல்கத்தா காவல் துறையினர் இவருடைய மரணம் இயற்கைக்கு மாறானது என்று வழக்குப் பதிந்துள்ளனர்.
# சேதுபதி (2016 திரைப்படம்)

<span>  
**சேதுபதி**(Sethupathi)</span>2016 ஆம் ஆண்டில் வெளிவந்த இந்தியத் தமிழ் மொழி பரபரப்பூட்டும் அதிரடித் திரைப்படம் ஆகும்.இத்திரைப்படம் எசு. யு. அருண்குமார் எழுதி இயக்கப்பட்டுள்ளது. இத்திரைப்படமானது, வாசன் மூவீஸ் நிறுவனத்திற்காக, சான் சுதர்சன் என்பவரால் தயாரிக்கப்பட்டுள்ளது. இத்திரைப்படத்தில் நாயகனாக விஜய் சேதுபதிமற்றும் நாயகியாக ரம்யா நம்பீசன்ஆகியோர் நடித்துள்ளனர்.இத்திரைப்படம் உலகளவில் 2016 ஆம் ஆண்டு பிப்ரவரி 19 ஆம் நாள் வெளியிடப்பட்டது. இத்திரைப்படம் நேர்மறையான விமர்சனங்களைப் பெற்று வணிகரீதியான வெற்றியையும் பெற்றுள்ளது.இத்திரைப்படம் தெலுங்கில் புதுமுகம் காந்த ரவி நடிக்க ஜெயதேவ் என்பரால் மறுஆக்கம் செய்யப்பட்டுள்ளது.
# சேதுபதி (2016 திரைப்படம்)

## நடிப்பு

- காவல் ஆய்வாளர் கா. சேதுபதியாக விஜய் சேதுபதி
- சேதுபதியின் மனைவியாக ரம்யா நம்பீசன்
- வாத்தியாராக வேல இராமமூர்த்தி
- செண்பக மூர்த்தியாக லிங்கா
- விவேக் பிரசன்னா
- மாறனாக செல்வன் ராகவன்
- செல்வி தனுஷ்ரா
- முருகானந்தம்
- கருப்பு நம்பியார்
- பிரான்சிஸ்
- முருகன்
- டிகேஎஸ்
- சந்தானலட்சுமி
# இசுப்பைனோசோரசு

**இசுப்பைனோசோரசு** (Spinosaurus) என்பது, தெரோபாட் டைனோசோரின் ஒரு பேரினம் ஆகும். இது, ஏறத்தாழ 112 முதல் 93.5 மில்லியன் ஆண்டுகளுக்கு முன், கிரேத்தாசியசுக் காலத்தின், மேல் அல்பிய நிலைக்கும் துரோனிய நிலைக்கும் இடையில், இன்று வட ஆப்பிரிக்கா இருக்கும் இடத்தில் வாழ்ந்தது. 1912 ஆம் ஆண்டில் கண்டுபிடிக்கப்பட்டு, 1915 இல் செருமானியத் தொல்பழங்காலவியலாளரான ஏர்ணெஸ்ட் இசுட்ரோமர் என்பவரால் விளக்கம் கொடுக்கப்பட்ட எகிப்திய எச்சங்கள் மூலமாகவே இப்பேரினம் முதன் முதல் அறியப்பட்டது. முதல் கண்டுபிடிக்கப்பட்ட எச்சங்கள் இரண்டாம் உலகப் போர்க் காலத்தில் அழிந்து போனாலும், இப்பேரினத்தின் புதிய எச்சங்கள் அண்மைக் காலத்தில் கண்டுபிடிக்கப்பட்டுள்ளன. ஆனாலும், அறிவியல் எழுத்துகளில் வெளிவந்துள்ள புதைபடிவங்கள் ஒரு இனத்தையா அல்லது இரண்டு இனங்களைச் சேர்ந்தவையா என்பது தெளிவில்லை. எகிப்தில் கிடைத்த, பெரிதும் அறியப்பட்ட இனம் *இசு. எஜிப்ரியாக்கசு* *(S. aegyptiacus)* எனப்படுகிறது. ஆனால், மொரொக்கோவில் கண்டுபிடிக்கப்பட்ட எச்சம், *இசு. மரோக்கனசு* *(S. maroccanus)* எனப்படும் இரண்டாவது இனத்துக்கு உரியதாக இருக்க வாய்ப்புள்ளது.  
இசுப்பைனோசோரசு அறியப்பட்ட எல்லாத் ஊனுண்ணி டைனோசோர்களுள் மிகப் பெரியனவற்றுள் அடங்குகின்றது. இது, *டைரனோசோரசு*, *ஜைகனோட்டோசோரசு*, கார்கரோடொன்டோசோரசு போன்றவற்றுக்கு ஏறத்தாழச் சமமான அல்லது அவற்றை விடப் பெரிய அளவு கொண்டவையாக இருக்கக்கூடும். 2005, 2007, 2008 ஆகிய ஆண்டுகளின் மதிப்பீடுகளின்படி இசுப்பைனோசோரசு, 12.6-18 மீட்டர் (41-59 அடிகள்) நீளமும், 7 தொடக்கம் 18 தொன்கள் எடையும் கொண்டவையாக இருந்திருக்கக்கூடும் என அறிய முடிகின்றது. கூடுதலாக முழுமை பெற்ற மாதிரியொன்றின் அடிப்படையில், 2014 இல் வெளியான புதிய மதிப்பீடு ஒன்றின்படி, இசுப்பைனோசோரசு 15 மீட்டர்களுக்கும் (49 அடிகள்) கூடுதலான நீளத்தைக் கொண்டவையாக இருந்திருக்கக்கூடும். இசுப்பைனோசோரசின் மண்டையோடு, தற்கால முதலை இனத்தின் மண்டையோட்டைப் போல் நீளமும், ஒடுக்கமுமானது. இசுப்பைனோசோரசு மீன்களை உணவாகக் கொண்டதாகத் தெரிகிறது. இது நீர்வாழ் விலங்குகளையும், நிலத்தில் வாழும் விலங்குகளையும் உண்டிருக்கக்கூடும் எனப் பல அறிவியலாளர்கள் நம்புகின்றனர். தற்கால முதலை இனங்களைப்போல் இசுப்பைனோசோரசு நீரிலும் நிலத்திலும் வாழ்ந்ததற்குச் சான்றுகள் உள்ளன. இசுப்பைனோசோரசின் முள்ளந்தண்டு தனித்துவமானது. இது குறைந்தது 1.65 மீட்டர் (5.4 அடி) நீளம் உள்ள பல வளர்ச்சிகளோடு கூடிய முதுகெலும்புகளைக் கொண்டது. இவை ஒன்றுடன் ஒன்று தோலால் இணைக்கப்பட்டுப் படகுகளின் பாய்போல் தோற்றம் அளித்திருக்கலாம் எனக் கருதப்படுகிறது. ஐல ஆய்வாளர்கள் இவை கொழுப்பால் சூழப்பட்டு திமில் போல் இருந்திருக்கலாம் எனக் கருதுகின்றனர். இதன் பயன்பாடு குறித்துப் பல்வேறு வகையான கருத்துக்கள் முன்வைக்கப்பட்டுள்ளன.
# இசுப்பைனோசோரசு

## விபரங்கள்

இது கண்டுபிடிக்கப்பட்ட காலத்தில் இருந்தே, இதுவே மிகவும் நீளமானதும் பெரியதும் ஆன தெரோபாட் டைனோசோர் ஆக இருக்கலாம் என்ற கருத்து இருந்து வருகிறது. தாம் ஆய்வு செய்த தெரோபாடுகளுள் மிகப் பெரியவற்றுள் இதுவும் அடங்குவதாக 1928 இல் பிரீட்ரிக் வொன் உவேனும், 1982 இல் டொனால்டு எஃப். கிளட் என்பவரும் பட்டியல் இட்டுள்ளனர். மேற்படி பட்டியல்களின்படி இசுப்பைனோசோரசு 15 மீட்டர் நீளமும் 6 தொன்கள் எடையும் கொண்டது. 1988 இல் கிரெகரி பால் என்பவரும் இதன் நீளம் 15 மீட்டர் ஆகவும், எடை 4 தொன்களாகவும் கொண்டு இதை மிக நீளமான தெரோபாடு ஆகப் பட்டியல் இட்டுள்ளதுடன், 4 தொன் என்னும் குறைவான உடல் எடை மதிப்பீட்டையும் கொடுத்துள்ளார்.  
2005 இல் தால் சாசோவும் மற்றவர்களும், *இசுப்பைனோசோரசு*ம், *சுச்சோமினசு*ம் அவற்றின் மண்டையோட்டின் நீளத்துக்குச் சார்பாக ஒரே உடல் அளவு விகிதத்தைக் கொண்டவை என்ற அடிப்படையில் *இசுப்பைனோசோரசு*வின் நீளத்தையும் எடையையும் கணித்தனர். இதன்படி, நீளம் 16 தொடக்கம் 18 மீட்டர்கள் வரையும், எடை 7 தொடக்கம் 9 தொன்கள் வரையும் இருக்கக்கூடும் என்றனர். எனினும் இந்த மதிப்பீடு விமர்சனங்களுக்கும் உள்ளானது. 2007 ஆம் ஆண்டில் பிரான்கோயிசு தெரீன், டொனால்ட் என்டர்சன் ஆகியோர், தமது ஆய்வுக் கட்டுரை ஒன்றில், மண்டையோட்டு நீளத்தை அடிப்படையாகக் கொண்ட மதிப்பீட்டின்படி முன்னைய மதிப்பீடுகள் உடல் நீளத்தை மிகவும் கூடுதலாகவும், எடையை மிகக் குறைத்தும் காட்டுவதாகக் குறிப்பிட்டனர். 1.5 - 1.75 மீட்டர்கள் மண்டையோட்டு நீளத்தை அடிப்படையாகக் கொண்டு, உடல் நீளம் 12.6 - 14.3 மீட்டர்கள் ஆகவும், உடல் எடை 12.0 - 20.6 தொன்கள் ஆகவும் இருக்கும் என அவர்கள் மதிப்பிட்டனர்.  
*இசுப்பைனோசோரசு*வின் நீளம், எடை ஆகியவற்றைச் சரியாக மதிப்பிடுவதற்குக் கூடுதல் முழுமையான எச்சங்களைக் கண்டுபிடிக்கவேண்டும். குறிப்பாக இதுவரை கண்டுபிடிக்கப்படாத கால் எலும்புகளைக் கண்டுபிடிப்பது முக்கியமானது.
# ராமதீர்த்தம்

**ராமதீர்த்தம்** (**Ramateertham**), இந்தியாவின் ஆந்திரப் பிரதேசம் மாநிலத்தின் விஜயநகரம் மாவட்டத்தின் தலைமையிட நகரமான விஜயநகரத்திலிருந்து 12 கி.மீ. தொலைவில் உள்ளது. இக்கிராமத்தின் அருகே உள்ள கிழக்கு தொடர்ச்சி மலைத்தொடரில் உள்ள *போதிகொண்டா* மற்றும் *பக்தலுகொண்டா* மலைகளில், கிமு மூன்றாம் நூற்றாண்டின் பழைமையான பௌத்தம் மற்றும் சமணத் தொல்லியல் களங்கள் உள்ளது.  
இங்குள்ள அஞ்சலகத்தின் அஞ்சல் சுட்டு எண் 535 218 ஆகும்.
# ராமதீர்த்தம்

## தொல்லியல் களம்

இராமதீர்த்தம் மலையடிவாரத்தில் கிமு மூன்றாம் நூற்றாண்டு காலத்தியிய சிதிலமடைந்த சமணம் மற்றும் பௌத்தப் பிக்குகள் தங்குவதற்கான விகாரைகளும் உள்ளது. மேலும் இங்கு ஒரு இராமர் கோயிலும் உள்ளது.
யின் எஞ்சிய பகுதிகள், ராமதீர்த்தம்]]
# ராமதீர்த்தம்

## தொல்லியல் களம்

### பௌத்தம் மற்றும் சமணம்

ராமதீர்த்தம் மலையில் உள்ள செங்கற்களால் ஆன பௌத்த நினைவுச் சின்னங்கள் சிதிலமடைந்துள்ளது.  
கிமு மூன்றாம் நூற்றாண்டின் சிதிலமைடந்த பௌத்த விகாரையும், சமண சமய குடைவரைகளின் சுவர்களில் தீர்த்தங்கரர்களின் உருவங்கள் பொறிக்கப்பட்டுள்ளது. துவக்கத்தில் பௌத்தர்களால் நிறைந்த இவ்விடம், பின்னர் சமணர்களால் ஆக்கிரமிக்கப்பட்டுள்ளது.
# ராமதீர்த்தம்

## இதனையும் காண்க

- பௌத்த தொல்லியற்களங்கள்
# துப்பறியும் சாம்பு

**துப்பறியும் சாம்பு** என்பது தமிழின் துப்பறியும் சிறுகதை ஆகும். 20-ஆம் நூற்றாண்டுத் துவக்கத்தில் வெளிவந்த இதனை ஆர். மகாதேவன் என்பவர் எழுதினார். இந்தக் கதையின் முதன்மை மாந்தரின் கதாப்பாத்திரத்தின் பெயர் தான் சாம்பு. இவர் வங்கியில் அலுவலராகப் பணி புரிந்து வருகிற ஒரு நடுத்தர வயதானவர். கடினமான சில புதிர்களை எளிதில் விளக்கத்துடன் தீர்த்து வைக்கிறார். இவருடைய கதாப்பாத்திரம் வரைகதைக் கதாப்பாத்திரமான செர்லாக் ஹோம்சைப் போல வடிவமைக்கபட்டிருக்கும்.  
இந்தக் கதைகள் அனைத்தும் சமகாலச் சமுதாயத்தில் நடைபெறும் நிகழ்வுகளை நகச்சுவையுணர்வுடன் வெளிப்படுத்தியதால் இது பிரபலமானது. மேலும் 1920, 1930,1940 போன்ற ஆண்டுகளில் இருந்த சென்னையின் நவீன நகரத்தினை இவரின் சொல்திறமிக்க எழுத்துக்களால் சித்தரிக்கிறார். சில பகுதிகளில் இரண்டாம் உலகப்போர் பற்றிய சில நுட்பமான குறிப்புகள் உள்ளன.
# துப்பறியும் சாம்பு

## சொற்பிறப்பியல்

இந்தத் தலைப்பின் முதல் பகுதியான துப்பறியும் என்பது தமிழின் துப்பு என்ற வார்த்தையில் இருந்து வந்தது. துப்பு என்றால் தடயம் என்று பொருள். அறி என்றால் தெரிந்து கொள்ளல் என்று பொருளாகும்.
# துப்பறியும் சாம்பு

## சாம்பு , மற்ற கதாப்பாத்திரங்கள்

ஆர் மகாதேவன் சாம்பு கதாப்பாத்திரத்தின் தோற்றத்தை வழுக்கைத் தலை மற்றும் பெரிய மூக்கு கொண்டவராய் ,மெலிந்த முகவாய் கொண்டவராய் அந்தக் கதாப்பாத்திரத்தை வடிவமைத்திருப்பார். அவரைப் பார்ப்பவர்கள் அசடு போன்று இருப்பதாக மற்றவர்கள் கருதக்கூடிய வகையில் இவரின் உடலமைப்பு இருக்கும். இவ்வாறு இருபதாலேயே இவரின் எதிரிகள் இவரை குறைத்து மதிப்பிடுவர். அதனை சாதகமாகப் பயன்படுத்தி சாம்பு அவர்களை வெற்றிகொள்வார். இந்தக் கதையானது சாம்புவின் தோற்றத்தைப் பார்த்து முதலில் அவரை ஏளனம் செய்வார்கள் பின் தன்னை ஏளனம் செய்பவர்களை வெற்றிகொள்ளும் வகையில் கதைக்களம் அமைந்திருக்கும். சாம்புவிற்குத் தெரியாமலேயே அந்தக் குற்றத்தினை அவர் கண்டுபிடித்திருப்பார். இறுதில் தான் குற்றத்தைக் கண்டுபிடித்துவிட்டேன் என்பது அவருக்கே தெரியும்.  
சம்புவின் பற்றுறுதியதாளராக கோபாலன் என்ற காவல் அதிகாரி இருப்பார். இவர்தான் நடக்ககூடிய குற்றங்களை சாம்புவின் கவனத்திற்கு எடுத்துக் கொண்டு செல்பவர். சாம்பு மற்றும் கோபாலன் ஆகிய இருவரும் ஒருவரையொருவர் இக்கட்டான நேரங்களில் காப்பாற்றிக்கொள்வர். சில சமயம் சாம்புவின் தோற்றத்தைப் பார்த்து அவரை கோபாலன் எள்ளி நகையாடுவார். வேம்பு என்பவரை சாம்பு திருமணம் செய்துகொள்வார். வேம்பு மிகவும் அழகான , புத்திசாலியான பெண். தன்னுடைய கணவனின் வெறுமையான வாழ்க்கையை ஒருபோதும் விமர்சனம் செய்யாது வாழ்ந்து வருபவர். இவர்களுக்கு சுந்து என்ற ஒரு மகன் உள்ளான். அவனும் சில சமயங்களில் குற்றங்களைக் கண்டுபிடிக்க உதவி செய்கிறான்.  
சாம்புவை வங்கி இயக்குநர் , பணமோசடி செய்த வங்கியின் மேலாளரை தப்பிக்கச் செய்ததற்காக சாம்புவை வேலையிலிருந்து நீக்கினார். அப்போதிலிருந்து தான் சாம்புவின் துப்பறியும் வேலையானது துவங்குகிறது. அவரை வேலையிலிருந்து நீக்கிய வங்கி இயக்குநரின் தொலைந்துபோன பவள அட்டிகையைக் கன்டுபிடித்துத் தருமாறு சாம்புவிடம் முறையிடுகிறார். அப்போது ஒரு இனிய தண்டனையை சாம்பு வங்கியின் மேலாளருக்கு வழங்குகிறார். இந்த வழக்கு தொடர்பாக அவர் வங்கிக்கு செல்லும் போது தன்னுடன் பணிபுரிந்தவர்களை அலட்சியமாக கடந்து சென்றதை தன் வாழ்வின் சிறந்த தருணமாகக் கருதுகிறார்.
# துப்பறியும் சாம்பு

## தழுவல்கள்

1980 ஆம் ஆண்டு இறுதியில் துப்பறியும் சாம்பு என்ற பிரபாலமான தொடராக தொலைக்காட்சியில் வந்தது. இதில் காத்தாடி ராமமூர்த்தி சாம்புவாகவும், டெல்லி கணேஷ் காவல் அதிகாரி கோபாலனாகவும் நடித்தனர். இதன் இறுதி பாகமாக சாம்பு இலண்டன் செல்கிறார். அங்கு இசுக்கொட்லாந்து<nowiki/>காவல் அதிகாரிகளைச் சந்தித்து அவர்களால் தீர்க்கமுடியாத சில வழக்குகளையும் சாம்பு தீர்த்துவைக்கிறார். இவர்களுக்கு மகள் பிறக்கிறது.  
பின் 1990 ஆம் ஆண்டின் துவக்கத்தில் ஒய். ஜி. மகேந்திரன் சாம்புவாகவும், ஏ. ஆர். எஸ். அவர்கள் கோபாலனாகவும் நடித்திருந்தனர்.  
இந்தக் கதையைத் தழுவி கோபுலு என்பவர் வரைகதைக் கதையாக உருவாக்கினார். அதனை ஆனந்த விகடனில் தொடராக பிரசுரம் செய்தனர்.
# டானியல் அன்ரனி

**டானியல் அன்ரனி** (13 சூலை 1947 - மார்ச் 17, 1993) ஈழத்து சிறுகதை எழுத்தாளர் ஆவார்.  
யாழ்ப்பாணம் நாவாந்துறையில் சாதாரண உழைப்பாளர் குடும்பம் ஒன்றில் பிறந்தவர் டானியல் அன்ரனி. யாழ்ப்பாணம் மத்திய கல்லூரியில் கல்வி பயின்றவர். ஆரம்பத்தில் ராதா, சிந்தாமணி, சுந்தரி போன்ற இதழ்களில் சிறுகதைகளை எழுதி வந்தார். பின்னர் முற்போக்கான கதைகளை, தான் வாழ்ந்த கடல்-சார் மக்களின் வாழ்வியலை மையமாகக் கொண்டு எழுதலானார். மல்லிகை, வீரகேசரி, சிரித்திரன், கணையாழி போன்ற இதழ்களில் இவரது கதைகள் வெளிவந்தன. வேறு சில இலக்கிய நண்பர்களுடன் இணைந்து 1970களில் "செம்மலர்" என்ற பெயரில் இலக்கிய வட்டம் ஒன்றை ஆரம்பித்து அதன் தலைவராகவும் இருந்து செயற்படலானார். இவ்வட்டத்துடன் விரைவில் வ. ஐ. ச. ஜெயபாலன், நந்தினி சேவியர், உ. சேரன், போன்றோர் இணைந்தனர். வட்டம் சார்பில் *அணு* என்ற இலக்கிய இதழை வெளியிட்டனர். இது மூன்று இதழ்களுடன் நின்று போனது. இவ்விதழில் க. கைலாசபதி, சாந்தன், முருகையன், கே. எஸ். சிவகுமாரன் போன்ற பிரபலமான எழுத்தாளர்கள் எழுதினர். தொடர்ந்து எட்டு இதழ்கள் வெளிவந்து நின்று விட்டது.
# டானியல் அன்ரனி

## வெளியிட்ட நூல்கள்

- வலை (சிறுகதைத் தொகுதி, 1984)
# டானியல் அன்ரனி

## மறைவு

டானியல் அன்ரனி தனது 47வது அகவையில் 1993 மார்ச் 17 இல் காலமானார்.
# எலிசபெத் போவ்சு-லயோன்

மற்றும் இராணி எலிஸபெத் , 1939]]
**எலிஸபெத் ஏஞ்ஜெலா மார்க்ரெட் போவ்ஸ் லயோன்** (Elizabeth Angela Marguerite Bowes-Lyon) (4 ஆகத்து 1900 – 30 மார்ச்சு 2002) ஆறாம் ஜார்ஜ் மன்னரின் மனைவியாவார். மேலும் எலிஸபெத் அரசி மற்றும் இளவரசி மார்க்ரெட் ஆகியோரின் தாயும் ஆவார். இவர் ஐக்கிய ராச்சியத்தின் இராணியும் ஆவார். 1923 ஆம் ஆண்டில் ஜியார்ஜ் V அரசர் மேரி இராணியின் மகனை மணந்தார். 1936 ஆம் ஆண்டில் இவரது கணவரின் சகோதரர் எட்வர்ட்VIII அமெரிக்கவின் வாலிஸ் எட்வர்டை திருமணம் செய்ததால் இவரது கணவர் அரசரானார். எனவே இவர் ஐக்கிய ராச்சியத்தின் இராணியாக முடிசூட்டப்பட்டார்.
# எலிசபெத் போவ்சு-லயோன்

## இளமைக்காலம்

எலிஸபெத் ஏஞ்ஜெலா மார்க்ரெட் போவ்ஸ் லயோன் அவரது பெற்றோருக்குப் பிறந்த பத்துக் குழந்தைகளில் ஒன்பதாவது குழந்தை ஆவார். இவரது பெற்றோர் *க்ளாட் போவ்ஸ் - லயோன், லார்டு க்ளாமிஸ்* மற்றும் *சிசிலியா கேவண்டிஷ் - பெண்டின்ங்* ஆவர். இவர் பிறந்த இடம் பற்றிய தகவல் இதுவரை சரியாகத் தெரியவில்லை, இருந்தாலும் இவர் *வெஸ்ட்மினிஸ்டர்ஸ்* எனும் இடத்தில் அல்லது மருத்துவமனைக்கு அவரசர ஊர்தியில் செல்லும்போது அல்லது இலண்டனின் *போர்ப்ஸ் ஹவுஸ்* அல்லது *லூஸியா ஸ்காட்டில்* பிறந்திருக்கலாம் எனக் கருதுகின்றனர். *கிட்சின் ஹெர்ட்போர்ஷ்யரி*ல் இவரது பிறப்பு பதிவு செய்யப்பட்டுள்ளது. 1900 செப்டம்பர் 30 அன்று உள்ளூர் தேவாலயத்தில் ஞானஸ்தானம் செய்யப்பட்டது. இவரது 14 வது பிறந்தநாளில் இங்கிலாந்து ஜெர்மனியின் மீதான போரை அறிவித்தது. இவரது நான்கு சகோதரர்களும் போரில் பங்குபெற்றனர்.
# எலிசபெத் போவ்சு-லயோன்

## கல்வி

தன் இளவயது வாழ்க்கையில் பெரும்பகுதியை செயிண்ட் பால் வால்டன் எனும் கிராமத்தில் கழித்தார். அவரது எட்டாவது வயதுவரை வீட்டிலிருந்தே கல்வி கற்றார். பின்னர் இலண்டன் சென்று கல்வி பயின்றார். இவர் இலக்கியத்தினையும் விவிலியத்தையும் ஆர்வமுடன் கற்றார்.
# எலிசபெத் போவ்சு-லயோன்

## திருமணம்

ஜார்ஜ் V அரசரின் இரண்டாம் மகனான இளவரசர் ஆல்பட் இவரைத் திருமணம் செய்து கொள்ள வேண்டும் என்ற விருப்பத்தினைத் தெரிவித்த போது இவர் ஏற்க மறுத்துவிட்டார். 1922 பெப்ருவரி மாதம் நடந்த இளவரசர் ஆல்பட்டின் சகோதரியின் திருமணத்தின் போதும் இளவரசர் ஆல்பட் இவரிடம் தன் திருமண வேட்கையை வெளிப்படுத்தினார். பின்னர் இளவரசர் ஆல்பட் வேறு யாரையும் மணப்பதில்லை என அறிவித்ததும் அவரது தாயார் இராணி மேரி இவரைக் கண்டு பேசி திருமணத்திற்குச் சம்மதிக்க வைத்தார். அதன் பின்னர் 26 ஏப்ரல் 1923 ஆம் ஆண்டு இவர்களது திருமணம் நடந்தது. திருமணத்தின் பின்னான விருந்தை புகழ்பெற்ற சமையல் நிபுணர் *கேப்ரியல் ட்சுமி* (Gabriel Tschumi) தயாரித்திருந்தார். 1984 ஆம் ஆண்டில் இவருக்கு மார்பகப் புற்றுநோய் இருப்பது கண்டுபிடிக்கப்பட்டது.
# எலிசபெத் போவ்சு-லயோன்

## வாழ்க்கை நிகழ்வுகள்

| பெயர் | பிறப்பு | இறப்பு | திருமணம் | அவர்களின் குழந்தைகள் | அவர்களின் பேரக் குழந்தைகள் |  |
| --- | --- | --- | --- | --- | --- | --- |
| எலிஸெபெத் II | 21 ஏப்ரல் 1926 | 20 மார்ச்சு 2002 | 20 நவம்பர் 1947 | இளவரசர் பிலிப் - ஸ்காட்லாந்து | வேல்ஸ் இளவரசர் சார்லஸ் | இளவரசர் வில்லியம் - கேம்பிரிட்ஜ்
இளவரசர் ஹரி - வேல்ஸ் |
| இளவரசி அன்னி | பீட்டர் பிலிப்ஸ்
ஸாரா டிண்டால் |  |  |  |  |  |
| இளவரசர் ஆண்ட்ரூ - யார்க் | இளவரசி பீட்ரைஸ் - யார்க்
இளவரசி யூஜின் - யார்க் |  |  |  |  |  |
| இளவரசர் எட்வர்ட் - வெஸ்ஸெக்ஸ் | லேடி லூயிஸ் விண்ஸார்
ஜேம்ஸ் |  |  |  |  |  |
| இளவரசி மார்கரெட் | 21 ஆகஸ்ட் 1930 | 9 பிப்ரவரி 2002 | 6 மே 1960 | ஆண்டனி ஆம்ஸ்ட்ராங்-ஜோன்ஸ், ஸ்னோடனின் முதல் ஏர்ல் | டேவிட் ஆம்ஸ்ட்ராங்-ஜோன்ஸ், ஸ்னோடனின் 2வது ஏர்ல் | சார்லஸ் ஆம்ஸ்ட்ராங்-ஜோன்ஸ், விஸ்கவுண்ட் லின்லி
லேடி மார்கரிட்டா ஆம்ஸ்ட்ராங்-ஜோன்ஸ் |
| லேடி சாரா சாட்டோ | சார்லஸ் ஆம்ஸ்ட்ராங்-ஜோன்ஸ், விஸ்கவுண்ட் லின்லி
லேடி மார்கரிட்டா ஆம்ஸ்ட்ராங்-ஜோன்ஸ் | } |  |  |  |  |
# எலிசபெத் போவ்சு-லயோன்

## மரணம்

30 மார்ச்சு 2002 ஆம் ஆண்டு மதியம் 3:15 மணியளவில் இவர் ராயல் லாட்ஜ், விண்ட்ஸார் பார்க்கில் மரணமடைந்தார். இறப்பதற்கு நான்கு மாதங்களுக்கு முன்பிருந்தே காய்சலால் பாதிக்கப்பட்டார். ஐக்கிய ராச்சியத்தில் மிக அதிக நாட்கள் உயிர் வாழ்ந்த இராணி இவராவார். 101 ஆண்டுகள் 238 நாட்கள் உயிர் வாழ்ந்தார். தூக்கத்திலேயே இவரது உயிர் பிரிந்தது. பத்து இலட்சத்திற்கும் அதிகமான ஐக்கிய ராச்சியத்து மக்கள் இவரது இறுதி ஊர்வலத்தில் கலந்து கொண்டனர். இவரது உடல் எடுத்துச் செல்லப்பட்ட தொலைவான 37 கிலோமீட்டர்கள் சாலை ஓரங்களிலும் மக்கள் கூட்டம் நிறைந்து காணப்பட்டது.
# சங்கிலி முருகன்

**சங்கிலி முருகன்** ஓர் இந்தியத் திரைப்பட நடிகர் மற்றும் திரைப்படத் தயாரிப்பாளர் ஆவார் தமிழ் மொழித் திரைப்படங்களில் துணை வேடங்களில் நடித்து வருகிறார். இவரது முழுப் பெயர் *முத்துவேல் முருகன்* என்பதாகும்.
# சங்கிலி முருகன்

## வாழ்க்கைக் குறிப்பு

இவர் நடித்த முதல் திரைப்படமான ஒரு கை ஓசை திரைப்படத்தில் இவர் ஏற்ற *சங்கிலி* கதாபாத்திரத்தின் பெயருடன் சேர்த்து *சங்கிலி முருகன்* என்று அறியப்படுகிறார். **முருகன் சினி ஆர்ட்சு** என்னும் திரைப்படத் தயாரிப்பு நிறுவனத்தின் மூலமாக தமிழ்த் திரைப்படங்களைத் தயாரித்தும் வருகிறார். இதுவரை ஒன்பதிற்கும் மேற்பட்ட திரைப்படங்களைத் தயாரித்துள்ளார்.
# சங்கிலி முருகன்

## திரைப்பட விபரம்

### தயாரித்த திரைப்படங்கள்

| ஆண்டு | திரைப்படம் | நடிகர்கள் | இயக்குநர் | மொழி | குறிப்புகள் |
| --- | --- | --- | --- | --- | --- |
| 1987 | *எங்க ஊரு பாட்டுக்காரன்* | ராமராஜன், ரேகா | கங்கை அமரன் | தமிழ் | திரைக்கதை ஆசிரியராகவும் |
| 1988 | *சக்கரைப் பந்தல்* | சரண்ராஜ், நிசாந்தி | கங்கை அமரன் | தமிழ் | திரைக்கதை ஆசிரியராகவும் |
| 1988 | *எங்க ஊருப் பூவாத்தா* | ராமராஜன், கௌதமி | டி. பி. கஜேந்திரன் | தமிழ் | திரைக்கதை ஆசிரியராகவும் |
| 1989 | *பாண்டி நாட்டுத் தங்கம்* | கார்த்திக், நிரோசா | டி. பி. கஜேந்திரன் | தமிழ் | திரைக்கதை ஆசிரியராகவும் |
| 1990 | *பெரியவீட்டுப் பண்ணக்காரன்* | கார்த்திக், கனகா | என். கே. விசுவநாதன் | தமிழ் | திரைக்கதை ஆசிரியராகவும் |
| 1992 | *நாடோடிப் பாட்டுக்காரன்* | கார்த்திக், மோகினி | என். கே. விசுவநாதன் | தமிழ் | திரைக்கதை ஆசிரியராகவும் |
| 1997 | *காதலுக்கு மரியாதை* | விஜய், சாலினி | பாசில் | தமிழ் |  |
| 2010 | *சுறா* | விஜய், தமன்னா, வடிவேலு | எஸ். பி. இராஜ்குமார் | தமிழ் |  |
| 2016 | *மீண்டும் ஒரு காதல் கதை* | கௌதம், இசா தல்வார் | மித்ரன் ஜவகர் | தமிழ் | } |
# தமிழ்நாடு அரசு மருத்துவக் கல்லூரி பட்டியல்

தமிழ்நாடு அரசு மருத்துவ கல்லூரி பட்டியல் என்பது தமிழகத்தில் தமிழ்நாடு அரசினால் அரசினால் நிறுவப்பட்டுள்ள மருத்துவக் கல்லூரிகளாகும் இந்த பட்டியலிலுள்ள அனைத்து மருத்துவக் கல்லூரிகளும்தமிழ்நாடு டாக்டர்எம்.ஜி.ஆர். மருத்துவ பல்கலைக்கழகத்துடன்இணைக்கப்பட்டுள்ளன.  
மத்தியரசின் 60% நிதி பங்களிப்போடு கட்டப்படும் மருத்துவமனை திட்டங்களில் மூன்றாவது கட்டமாக தலா ரூ.325 கோடி மதிப்பினில் 11 கல்லூரிகள் தமிழ்நாட்டிற்கு அனுமதி வழங்கப்பட்டது. 18 அக்டோபர் 2019ல், திருப்பூர், நீலகிரி, இராமநாதபுரம், நாமக்கல், திண்டுக்கல், விருதுநகர் உட்பட 6 மருத்துவக்கல்லூரி மருத்துவமனைகள் கட்ட அனுமதி வழங்கப்பட்டது. 25 நவம்பர் 2019ல், கிருட்டிணகிரி, திருவள்ளூர், நாகப்பட்டினம் உட்பட 3 மருத்துவக்கல்லூரி மருத்துவமனைகள் கட்ட அனுமதி வழங்கப்பட்டது. மேலும் 13 சனவரி 2020ல், அரியலூர், கள்ளக்குறிச்சி உட்பட இரண்டு மருத்துவக்கல்லூரி மருத்துவமனைகள் கட்ட அனுமதி வழங்கப்பட்டது. 12 சனவரி 2022ல் பிரதமர் அவர்களால் இந்த கல்லூரிகள் துவங்கிவைக்கப்பட்டன.
# தமிழ்நாடு அரசு மருத்துவக் கல்லூரி பட்டியல்

## அரசு பல்மருத்துவக் கல்லூரிகள்

| 1 | தமிழ்நாடு அரசு பல் மருத்துவக் கல்லூரி, சென்னை | சென்னை | சென்னை | 1953 | பல் மருத்துவம் |  |
| --- | --- | --- | --- | --- | --- | --- |
| 2 | தமிழ்நாடு அரசு பல் மருத்துவக் கல்லூரி, கடலூர் | சிதம்பரம் | கடலூர் | 1980 | பல் மருத்துவம் |  |
| 3 | தமிழ்நாடு அரசு பல் மருத்துவக் கல்லூரி, புதுக்கோட்டை | புதுக்கோட்டை | புதுக்கோட்டை | 2023 | பல் மருத்துவம் | } |
# தமிழ்நாடு அரசு மருத்துவக் கல்லூரி பட்டியல்

## அரசு சித்த மருத்துவக் கல்லூரி

| - | 1 | அரசு சித்த மருத்துவக் கல்லூரி, சென்னை | அண்ணா மருத்துவமனை வளாகம், அரும்பாக்கம், சென்னை | சென்னை மாவட்டம் | 1965 | சித்த மருத்துவம் |
| --- | --- | --- | --- | --- | --- | --- |
| 2 | அரசு சித்த மருத்துவக் கல்லூரி | பாளையங்கோட்டை | திருநெல்வேலி | 1985 | சித்த மருத்துவம் | } |
# தமிழ்நாடு அரசு மருத்துவக் கல்லூரி பட்டியல்

## அரசு ஓமியோபதி மருத்துவக் கல்லூரி

| 1 | அரசு ஒமியோபதி மருத்துவக் கல்லூரி | திருமங்கலம் | மதுரை | 1985 | ஓமியோபதி | } |
| --- | --- | --- | --- | --- | --- | --- |
# தமிழ்நாடு அரசு மருத்துவக் கல்லூரி பட்டியல்

## அரசு யூனானி மருத்துவக் கல்லூரி

| 1 | அரசு யூனானி மருத்துவக் கல்லூரி | சென்னை | சென்னை | 1985 | யூனானி | } |
| --- | --- | --- | --- | --- | --- | --- |
# தமிழ்நாடு அரசு மருத்துவக் கல்லூரி பட்டியல்

## அரசு யோகா மருத்துவக் கல்லூரி

| 1 | அரசு யோகா மற்றும் இயற்கை மருத்துவ கல்லூரி | அரும்பாக்கம் | சென்னை | 1985 | யோகா மற்றும் இயற்கை மருத்துவம் | } |
| --- | --- | --- | --- | --- | --- | --- |
# தமிழ்நாடு அரசு மருத்துவக் கல்லூரி பட்டியல்

## அரசு ஆயுர்வேத மருத்துவக் கல்லூரி

| 1 | அரசு ஆயுர்வேத மருத்துவ கல்லூரி | நாகர்கோயில் | கன்னியாகுமரி | 2009 | ஆயுர்வேதம் | } |
| --- | --- | --- | --- | --- | --- | --- |
# தமிழ்நாடு அரசு மருத்துவக் கல்லூரி பட்டியல்

## தமிழ்நாட்டின் மொத்த மருத்துவக்கல்லூரிகள் இடங்கள் வருடந்தோறும்:

- குறிப்பு: தனியார் கல்லூரிகள் உட்பட
| 2013-14 | 45 | 6215 |  |
| --- | --- | --- | --- |
| 2014-15 | 45 | 5915 |  |
| 2017-18 | 49 | 6850 |  |
| 2022-23 | 71 | 10825 |  |
| 2023-24 | 74 | 11600 |  |
| 2024-25 | 77 | 12050 | } |
# மீசைய முறுக்கு

**மீசைய முறுக்கு** (Meesaya Murukku) ஒரு இந்திய தமிழ் மொழித் திரைப்படம் ஆகும். இத்திரைப்படம் 2017ஆம் ஆண்டில் வெளிவந்த இசைப்பின்னணி கொண்ட காதல் திரைப்படம் ஆகும். இப்படத்தைகிப்கொப் தமிழா ஆதிஇயக்கியுள்ளார். இயக்குநராக இவருக்கு இது முதல் திரைப்படமாகும். மேலும் இவர் ஆத்மிகாவுக்கு இணையாக முன்னணி கதாபாத்திரமாக நடிக்கவும் செய்துள்ளார். இத்திரைப்படத்தில்விவேக்மற்றும் விஜயலெட்சுமி துணை கதாபாத்திரங்களாக நடித்துள்ளனர். இத்திரைப்படம் ஆதியின் சொந்தக் கதையைப் பின்னணியாகக் கொண்டு எடுக்கப்பட்டதாகத் தெரிவிக்கப்படுகிறது. இத்திரைப்படம்21 சூலை 2017 இல் திரைக்கு வந்து நேர்மறையான விமர்சனங்களைப் பெற்று வசூல்ரீதியாக நல்ல வெற்றியைப் பெற்றுள்ளது.
# மீசைய முறுக்கு

## கதைக்களம்

கோயம்புத்தூரைச் சார்ந்த ஆதி மற்றும் ஜீவா ஆகியோர் குழந்தைப் பருவத்திலிருந்து நெருங்கிய நண்பர்கள். ஆதியின் தந்தை இராமச்சந்திரன் ஆதியின் இசையார்வத்திற்கு ஆதரவளிப்பவராக உள்ளார். ஆதி பொறியியல் கல்லூரியில் சேர்ந்து பயிலும் போது அவரது கல்லூரித் தோழி நிலாவைக் (பள்ளியிலிருந்தே குழந்தைப் பருவ நட்பிலிருந்தவர்) காதலிக்கிறார். நிலா செல்வச்செழிப்பான குடும்பத்தில் பிறந்து வளர்ந்தவர். அவரது பெற்றோர் காதலுக்கு எதிரான மனப்பான்மை கொண்டோராவர். ஆதியின் பெற்றோரிடம் சென்று தம் மகளுடன் ஆதி பழகுவதை எதிர்த்து மிரட்டிவிட்டு வருகின்றனர். கல்லூரிப் படிப்பை முடித்த பிறகு நிலாவின் பெற்றோர்கள் அவளை ஆதியைச் சந்திப்பதைத் தவிர்ப்பதற்காக அறையில் வைத்து பூட்டி வீட்டுக் காவலில் வைக்கின்றனர்.  
ஆதி தனது தமிழ் ராப் இசைப் பாடல்களுக்காக கல்லூரியில் மிகவும் பிரபலமாகிறார். அவர் யூடியூபில் கிப்கொப் தமிழா என்ற பெயரில் ஒரு பக்கத்தை சொந்தமாகத் தொடங்குகிறார். பட்டப்படிப்பு முடிந்த பிறகு, சென்னைக்குச் சென்று தனித்த இசையமைப்பாளராக வரவேண்டும் என்ற தனது ஆசையைத் தனது தந்தையிடம் தெரிவிக்கிறார். ஆதியின் தந்தை இதற்கு எதிர்ப்பு தெரிவிக்க, தனக்கு ஓராண்டு காலம் அவகாசம் அளிக்குமாறும் அவ்வாறு தன்னால் வெற்றி பெற இயலாவிட்டால் தான் திரும்பி வந்து விடுவதாகவும் தெரிவித்து தந்தையை சமாதானம் செய்கிறார். ஆதி சென்னையை அடைந்து வாய்ப்புகளுக்காக கடினமாக முயற்சி செய்கிறார். ஆனால், எல்லாம் வீணாகிறது. ஓராண்டு முடிந்த பிறகு கோவை திரும்ப முயற்சிக்கும் போது, கடைசி நாளில், ஆதி வானொலி தொகுப்பாளர்மா கா பா ஆனந்தைச்சந்திக்கிறார். பண்பலை வானொலி நிலையமான ரேடியோ மிர்ச்சி அவருக்கு ”கிளப்புல மப்புல” என்ற பாடலைப் பாடுவதற்கான வாய்ப்பை வழங்குகிறது. இதைத் தொடர்ந்து ஆதி கோவை திரும்புகிறார்.  
ஆதியின் தந்தையின் விருப்பத்தின் பேரில் ஆதி முதுகலை வணிக மேலாண்மை படிப்பிற்கு சென்னையில் விண்ணப்பிக்கிறார். திடீரென, ஆதி"கிளப்புல மப்புல" பாடல் சமூக வலைத்தளங்களில் வேகமாகப் பரவுவதை அறிகிறார். ஆதியின் நம்பிக்கை புத்துயிர் பெறுகிறது.ஆதி இசைத்துறையில் தனது வாய்ப்பைத் தேடும் முயற்சியைத் தொடரப் போவதாகவும், அதே நேரத்தில் தனது முதுகலைப் பட்டத்தை முடித்து விடுவதாகவும் உறுதியளித்து சென்னை கிளம்புகிறார்.  
நிலாவின் பெற்றோர் நிலாவின் திருமணத்தை உறுதி செய்ததை அறிந்து ஆதி அதிர்ச்சி அடைகிறார். ஆதி நிலாவைச் சந்தித்து இன்னும் ஓராண்டு மட்டும் தனக்காகக் காத்திருக்கும்படி வேண்டுகிறார். இதற்கு நிலா ஏற்கெனவே தான் ஓராண்டு காலம் காத்திருந்து விட்டதாகவம், இனியும், தன்னால் காத்திருக்க இயலாதென்றும் தெரிவிக்கிறார். ஆதி மனமொடிந்து சென்னையை விட்டுத் திரும்புகிறார். நிலா தனது பெற்றோரின் விருப்பப்படி மணம் முடிக்கிறார். அதே நேரத்தில், ஆதி கிப்கொப் இசையில் புகழ்பெற்ற ஆளுமையாகிறார்.
# மீசைய முறுக்கு

## நடிப்பு

- ஆதித்யா(ஆதி)வாககிப்கொப் தமிழா,
- ஆதியின் தந்தை இராமச்சந்திரனாகவிவேக்
- ஆதியின் காதலி நிலாவாக ஆத்மிகா
- ஆதியின் அம்மாவாக விஜயலெட்சுமி
- ஆதியின் நண்பன் ஜீவாவாக 'ஸ்மைல் சேட்டை' ஆர். ஜே. விக்னேஷ்காந்த்
- நிலாவின் மாமாவக கஜராஜ்
- நிலாவின் தோழி மனீஷாவாக மாளவிகா
- ரேடியோ ஜாக்கி மா கா பா ஆனந்தாகமா கா பா ஆனந்த்
- ராமாக ஃபென்னி ஒலிவியெர்
- ஆதியின் தம்பி அஸ்வினாக ஆனந்த் ராம்
- பாலாஜி/பிஜிலியாக 'கோயில் குரங்குகள்' ஷா ரா
- அருணாக குகன் பிரகாஷ்
- நிர்மலாக (மொட்ட) 'மெட்ராஸ் சென்ட்ரல்' முத்து
- சஞ்சயாக 'ஸ்மைல் சேட்டை' அன்புதாசன்
- விஷ்ணுவாக ஹரி ஹர கிருஷ்ணன்
- 'மெட்ராஸ் சென்ட்ரல்' கோபி
- 'மெட்ராஸ் சென்ட்ரல்' சுந்தர்
- மார்சலாக பிரதீப் கே விஜயன்
- ஷ்ரவணாக தமீம் அன்சாரி
- சுதாகர் அண்ணாவாக வினோத் குமார்
- மார்க்கண்டேயனாக பூவேந்தன்
- ஆம்பள பட இசைத்தொகுப்புக் காட்சிகளில்சுந்தர் சிமற்றும் விஷால்
# மீசைய முறுக்கு

## தயாரிப்பு

### வளர்ச்சி

ஆகத்து 2013 இல் ஆதி கிப்கோப் தமிழா ஒரு முழுநீளத் திரைப்படம் தயாரிப்பதற்கு தனது கதையை ஒரு ஆரம்பப்புள்ளியாக பயன்படுத்திக் கொள்ள ஒப்பந்தம் ஒன்றில் கையொப்பமிட்டார். இதனடிப்படையில் உருவாக உள்ள திரைப்படம் 2014 ஆம் ஆண்டின் மத்தியில் வெளியாகலாம் என எதிர்பார்க்கப்பட்டது. இதுவரை வேண்டப்படாத திரைக்கதையை இயக்குவதற்கு தகுந்ததொரு இயக்குநரையும் தேடியதாகக் கூறியுள்ளார். ஒரு சுருக்கமான எந்தவித முன்னேற்றமும் இல்லாத நிலைக்குப் பிறகு, அக்டோபர் 2016 இல், 90–வினாடி விளம்பரப்படம் ஒன்று கிப்கொப் தமிழாவின் யூடியூப் அலைவரிசையில் வெளியிடப்பட்டது இத்திரைப்படமானது "*மீசைய முறுக்கு*" என்று பெயரிடப்பட்டுள்ளதாகவும், என். ராமசாமி மற்றும் ஹேமா ருக்மணி ஆகியோரால் தேனாண்டாள் ஸ்டுடியோ நிறுவனத்தால் தயாரிக்கப்படுவதாக செய்தி வெளியானது. ஜல்லிக்கட்டு குறித்த ஆதியின் டக்கரு டக்கரு பாடலால் ஈர்க்கப்பட்ட தேனாண்டாள் நிறுவனத்தார் ஆதி கதையை விவரித்த விதத்தைப் பார்த்து அவரையே கதாநாயகனாக நடிக்கக் கேட்டுக் கொண்டு ஐந்து நிமிட நேரத்தில் ஆதியின் கனவு நனவாக பச்சைக்கொடி காட்டினர். படம் முழுக்க வருகின்ற கதையின் முன்னணி கதாபாத்திரமாக நடிப்பதையும் தவிர்த்து, ஆதி இத்திரைப்படத்தின் எழுத்தையும், இயக்கத்தையும் கவனித்துக் கொண்டார். மேலும், அவர் இத்திரைப்படத்திற்கு இசை மற்றும் பாடல் வரிகள் எழுதுவது போன்ற பணிகளிலும் ஈடுபட்டார். செய்தியாளர் சந்திப்பில் சுந்தர் சி இத்திரைப்படத்தின் வெளியீட்டிற்கு முன் இத்திரைப்படம் ஆதியின் வாழ்க்கையின் ஒரு பகுதியைக் கூறும் படம் என்பதையும் உறுதிப்படுத்தினார். இத்திரைப்படத்தின் தலைப்பானது ஆதியின் தந்தை ஆதியிடம் அடிக்கடி பேசக்கூடிய "*தோற்றாலும், ஜெயித்தாலும், மீசைய முறுக்கு*" என்ற வசனத்தில் இருந்து வருவிக்கப்பட்டது.
# எவலின் இலேலாந்து

**எவலின் இலேலாந்து** *(Evelyn Leland)* (அண். 1870 - அண். 1930) ஓர் அமெரிக்க வானியலாளரும் ஆர்வார்டு கணிப்பாளரும் ஆவார். இவர் ஆர்வார்டு கல்லூரி வான்காணகத்தில் எட்வார்டு பிக்கரிங்கோடு பணிசெய்த பெண்களில் ஒருவர். இவர் அங்கு 1889 முதல்1925 வரை பணியாற்றினார். இவர் உடுக்கண கதிர்நிரல்கள் குறித்து விரிவாக ஆய்வு செய்துள்ளார். இவர் மாறும் விண்மீன்களைக் கண்டுபிடித்துள்ளார். வான்காணகத்தினருடன் இணைந்து பல ஆய்வுக் கட்டுரைகளையும் வெளியிட்டுள்ளார்.
# கிரிதி கர்பந்தா

**கிரிதி கர்பந்தா** (**Kriti Kharbanda )** என்பவர் இந்திய நடிகை ஆவார். இவர் அக்டோபர் 29, 1988 இல் பிறந்தார். பெரும்பான்மையான படங்களைக் கன்னடத்தில் நடித்துள்ளார். அதே சமயம் இந்தி, தெலுங்கு, தமிழ் போன்ற மொழித் திரைப்படங்களிலும் நடித்து வருகிறார். விளம்பரத் தோற்றமாக (மாடல்) ஆரம்பித்த இவரின் வாழ்க்கை போனி என்ற தெலுங்குப் படத்தின் மூலம் நடிகையாக அறிமுகம் ஆனார். இந்தத் திரைப்படம் 2009 ஆம் ஆண்டில் வெளியானது. இவர் தற்போது தமிழகத் திரைப்படத்துறை மற்றும் ஆந்திரத் திரைப்படத்துறைகளில் தலா ஒரு படங்களில் நடித்திருக்கிறார்.  
2015 ஆம் ஆண்டில்பெங்களூர் தி டைம்ஸ் ஆஃப் இந்தியா நடத்திய ஓட்டெடுப்பில் மிகவும் விரும்பத்தகுந்த பெண்களின் பட்டியலில் இவர் இடம்பிடித்திருக்கிறார்.
# கிரிதி கர்பந்தா

## ஆரம்பகால வாழ்க்கை

கிரிதி கர்பாந்தா புது தில்லியில் அஷ்வானி கர்பாந்தா மற்றும் ரசினி கர்பாந்தா தம்பதிக்கு மகளாக அக்டோபர் 29, 1989 இல் பிறந்தார். இவருக்கு இசிதா கர்பாந்தா எனும் தங்கையும் ஜைவர்தன் கர்பாந்தா எனும் இளைய சகோதரனும் உள்ளனர். இவருடைய சகோதரர் பெங்களூருவில் பேப்பர் பிளேன் புரொடக்சன்ஸ் எனும் படமனை நிறுவனத்தை நடத்தி வருகிறார். இவர் பிறந்தபோதே இவருடைய குடும்பம் பெங்களூருவிற்கு குடியேறியது. பேல்ட்வின் பெண்கள் உயர்நிலைப்பள்ளியில் பள்ளிப்படிப்பை நிறைவு செய்தார். பின் ஸ்ரீ பகவான் மகாவீரர் ஜெயின் கல்லூரியில் பட்டம் பெற்றார்.  
கிரிதியின் கூற்றுப்படி தான் பள்ளிக்கூடம் மற்றும் கல்லூரிக் கலைநிகழ்ச்சிகளில் கலந்துகொண்டதாகத் தெரிவித்துள்ளார் தன்னுடைய கல்லூரிக் காலத்திலேயே பீமா நகைக் கடை, ஃபேர் அண்ட் லவ்லி போன்ற விளம்பரங்களில் அதிகமாக நடித்திருக்கிறார். இவர் ஸ்பேர் நிறுவனத்தின் விளம்பரத் தோற்றமாக இருந்த புகைப்படத்தைப் பார்த்துவிட்டு ராஜ் பிப்பாலா எனும் இயக்குநர் தன்னுடைய திரைப்படத்திற்கு இவரை ஒப்பந்தம் செய்தார். தமக்கு நடிகையாக வருவது பற்றி எந்த விதமான கனவுகளும் இருந்ததில்லை எனவும் தனது தாயாரின் ஊக்கத்தில் தான் நடிகை ஆனேன் எனக் கூறியுள்ளார். ரெடிஃப் வலைத்தளம் கிரிதி கர்பாந்தா அழகாக பிரகதி எனும் கதாப்பாத்திரத்தில் சிறப்பாக நடித்துள்ளார் எனக் குறிப்பிட்டுள்ளது. இந்தப் படம் பாக்ஸ் ஆபிசிலும் தோல்வி பெற்றது. இவருடைய அடுத்தபடம் பவன் கல்யாணின் தீன் மார் .  
சிரு எனும் தனது முதல் கன்னடத்<nowiki/>திரைப்படத்தில் நடித்தார். இது அனைத்து தரப்பிடமும் நல்ல வரவேற்பைப்பெற்றது. தி டைம்ஸ் ஆஃப் இந்தியா இவரது நடிப்புத் திறன் நன்றாக உள்ளது எனக் கூறியது. இந்தியா கிளிட்ஸ் "இவர் பார்ப்பதற்கு அழகாக உள்ளார். இவரின் உணர்ச்சிகளை வெளிப்படுத்தும் திறனும் படத்திற்குப் பொருத்தமாக உள்ளது எனக் கூறியுள்ளது. சிறப்பாக நடனமாடுவதாக இயன்ஸ் கூறியது. 2010 இல் பாக்ஸ் ஆபிசில் நல்ல வசூலையும் பெற்றது. இதன் மூலம் அவருக்கு கன்னட திரையுலகில் புதிய திரைப்பட வாய்ப்புகள் அதிகமாக வந்தன. ஆனால்தனது இரன்டாவது திரைப்படத்தை ஒப்பந்தம் செய்வதற்கு அதிக நேரம் எடுத்து கொண்டார். அக்டோபர் 2011 இல் ஒரே மாதத்தில் நான்கு படங்களில் நடிக்க ஒப்புக்கொண்டுள்ளார்.
# கெம்மா இலாவெண்டெர்

**கெம்மா இலாவெண்டெர்** *(Gemma Lavender)* (பிறப்பு: 13 செப்டம்பர் 1986) ஒரு பிரித்தானிய வானியலாளரும் எழுத்தாளரும் இதழியலாளரும் ஆவார். இவர் இப்போது *All About Space* இதழின் பதிப்பாசிரியராக உள்ளார். இது பெரும்பிரித்தானியா, பவுர்னேமவுத் பிரித்தானிய வெளியீட்டாளர் வெளியிடும் அறிவியல் மாத இதழாகும்.
# கெம்மா இலாவெண்டெர்

## சொந்த வாழ்க்கை

இலாவெண்டெர் கெண்டில் உள்ள சாத்தமில் பிறந்தார். பிறகு வேல்சு பெம்புரோக்சயருக்கு இளம் அகவையிலேயே இடம் மாறினார். அங்கு வைட்லாந்தில் உள்ள இசுகோல் திப்ரின் தாப் பள்ளியில் படித்தார். பின்னர் கார்திப் பல்கலைக்கழகத்தில் வானியற்பியலில் மூதியற்பியல் பட்டம் பெற்றார். இவர் இயற்பியல் நிறுவனத்தின் வானியல் இன்று இதழோடு தொடர்பில் உள்ளார். நாசாவிலும் எழுத்தாளராக பணிபுரிகிறார். இவர் 2011 இல் அரசு வானியல் கழகத்தில் ஆய்வுறுப்பினராகத் தேர்வு செய்யப்பட்டுள்ளார்.
# எலன் இலைன்சு

**எலன் இலைன்சு** *(Helen Lines)* (இறப்பு: 2001) ஓர் அமெரிக்கப் பயில்நிலை வானியலாளர் ஆவார். தொடக்கத்தில் இவர் வான் ஒளிப்படவியலாளராகவும் ஆழ்விண்வெளி நோக்கீட்டாளராகவும் இருந்தார். இவர் பீனிக்சு வானியல் கழகத்தின் தொடக்கநிலை உறுப்பினர்களில் ஒருவராவார். இவர் அமெரிக்க மாறு விண்மீன் நோக்கீட்டாளர் கழகத்தின் உறுப்பினரும் ஆவார். இவரும் இவரது கணவராகிய இரிச்சர்டு டி. இலைன்சும் அரிசோனாவில் அமைந்த மேயரில் ஒரு சிறிய வான்காணகத்தை நிறுவினர். இவர் 1992 இல் மாறும் விண்மீன்களின் ஒளியளவியல் பணிக்காகப் பசிபிக் வானியல் கழகத்தின் பயில்நிலை வானியலாளர் சாதனை விருதை பெற்றார்.
# மார்கரித்தா கிர்ச்

**மார்கரித்தா கிர்ச்** *(Margaretha Kirch)* (பிறப்பு: 1703, இறப்பு: 1744 க்குப் பின்) ஒரு செருமானிய வானியலாலர் ஆவார்.  
இவர் கோட்பிரீடு கிர்ச், மரியா மார்கரித்தா கிர்ச் ஆகியோரின் மகளும் கிறிசுட்டிபிரீடு கிர்ச்சின் உடன்பிறப்பும் ஆவார். இவரும் கிறிசுட்டிபிர்ரீடு கிர்ச்சும் பத்து அகவை முதலே வானியலைக் கற்றனர். இருவருமே தம் அண்ணனாகிய கிர்ச்சுக்கு உதவியாளராகப் பணியாற்றினர். இவர் கணக்கீடுகளைச் செய்த்தோடு கிறிசுட்டிபிரீடு கிர்ச்சுக்கு நோக்கீடுகளிலும் உதவிபுரிந்தார்.
# கூட்டுப் புழுக்கள் (திரைப்படம்)

**கூட்டுப் புழுக்கள்** (*Koottu Puzhukkal*) என்பது 1987 ஆவது ஆண்டில் ஆர். சி. சக்தி இயக்கத்தில் வெளியான ஒரு இந்தியத் தமிழ்த் திரைப்படமாகும்.
எம். சுந்தர்ராஜன், ஜி. எம். ரங்க ராசு இணைந்து தயாரித்த இத்திரைப்படத்தில் ரகுவரன், அமலா, சந்திரசேகர் ஆகியோர் முக்கிய வேடங்களில் நடித்திருந்தனர். இது நேர்மையான ஒருவரின் காதல் கதையைப் பற்றிய திரைப்படமாகும்.
# கூட்டுப் புழுக்கள் (திரைப்படம்)

## நடிகர்கள்

- ரகுவரன்
- அமலா
- சரிதா
- சந்திரசேகர்
- ஒய். விஜயா
# கூட்டுப் புழுக்கள் (திரைப்படம்)

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை புலமைப்பித்தன், முத்துலிங்கம், நா. காமராசன், உமா கண்ணதாசன் ஆகியோர் எழுதியிருந்தனர்.
# விழித்திரு (திரைப்படம்)

**விழித்திரு** என்பது 2017 ஆவது ஆண்டில் வெளியான ஒரு திகில் கலந்த தமிழ்த் திரைப்படமாகும். இத்திரைப்படததை, *அவள் பெயர் தமிழரசி* திரைப்படத்தின் மூலமாக இயக்குநராக அறிமுகமான மீரா கதிரவன் இயக்கியிருந்தார். 2012 ஆவது ஆண்டில் படப்பிடிப்பு தொடங்கப்பட்ட இத்திரைப்படம் சில ஆண்டுகள் தாமதத்திற்குப் பிறகு 2017 ஆவது ஆண்டில் வெளியானது.
# விழித்திரு (திரைப்படம்)

## நடிகர்கள்

- கிருஷ்ணா குலசேகரன் - முத்துக்குமார்
- விதார்த் - சந்திர பாபு
- சாய் தன்சிகா - சரோஜா தேவி
- வெங்கட் பிரபு - திலீபன்
- ராகுல் பாஸ்கரன் - விக்ரம்
- தம்பி ராமையா
- எஸ். பி. பி. சரண் - செய்தி நிருபர்
- நாகேந்திர பாபு - காவல் ஆணையாளர்
- அபிநயா ரேடியோ சிட்டி தொகுப்பாளர்
- எரிகா பெர்னாண்டஸ்
- சுதா சந்திரன் - விஜயலட்சுமி
- சாரா அர்ஜுன்
- அருண் மோழி மாணிக்கம் - சிறப்புத் தோற்றம்
- டி. ராஜேந்தர் - சிறப்புத் தோற்றம்
# விழித்திரு (திரைப்படம்)

## பாடல்கள்

தொடக்கத்தில் யுவன் சங்கர் ராஜா இசையமைப்பதாக அறிவிக்கப்பட்டது, எனினும், பின்னர் சத்தியன் மகாலிங்கம் இசையமைப்பாளராக அறிவிக்கப்பட்டார்.
# நாடு அதை நாடு

**நாடு அதை நாடு** (*Naadu Adhai Naadu*) என்பது 1991 ஆவது ஆண்டில் இராமதிலக இராசன் இயக்கத்தில் வெளியான ஒரு இந்தியத் தமிழ்த் திரைப்படமாகும். எம். விசாலாட்சி, எசு. விசாலாட்சி இணைந்து தயாரித்த இத்திரைப்படத்தில் ராமராஜன், ஐசுவர்யா, சந்திரசேகர், சுலோச்சனா, கவுண்டமணி, செந்தில் ஆகியோர் முக்கிய வேடங்களில் நடித்திருந்தனர். தேவா இத்திரைப்படத்திற்கு இசையமைத்திருந்தார்.
# நாடு அதை நாடு

## நடிகர்கள்

- ராமராஜன்
- ரூபினி
- சித்ரா
- இராமி ரெட்டி
- கவுண்டமணி
- செந்தில்
- சாமிக்கண்ணு
- சேது விநாயகம்
- கரிக்கோல் ராஜ்
- உசிலை மணி
- டைப்பிஸ்ட் கோபு
- பாசுமணி
- பூபதி
- டி. கே. எசு. நடராசன்
- சிவராமன்
- வெள்ளை சுப்பையா
- கருப்பு சுப்பையா
- பாணுதாசன்
- அ. அ. நாதன்
- பெரிய கருப்புத் தேவர்
- அனுசா
# இனிய உறவு பூத்தது

**இனிய உறவு பூத்தது** (*Iniya Uravu Poothathu*) என்பது 1987 ஆம் ஆண்டு அக்டோபர் மாதம் 21 ஆம் நாளன்று வெளியான ஓர் இந்தியத் தமிழ்த் திரைப்படமாகும். சி. வி. சிறீதர் இயக்கிய இத்திரைப்படத்தில் சுரேஷ், நதியா ஆகியோர் முக்கிய வேடங்களில் நடித்திருந்தனர்.
# இனிய உறவு பூத்தது

## நடிகர்கள்

- சுரேஷ்
- நதியா
- எஸ். வி. சேகர்
- சோ ராமசாமி
# இனிய உறவு பூத்தது

## பாடல்கள்

இத்திரைப்படத்திற்கு இளையராஜா இசையமைத்திருந்தார். இத்திரைப்படத்தில் இடம் பெற்ற பாடல்களை கவிஞர் வாலி எழுதியிருந்தார்.
# சத்தியன் மகாலிங்கம்

**சத்யன்** (*Sathyan*) என்றறியப்படும் **சத்தியன் மகாலிங்கம்** இந்தியத் திரைப்படப் பின்னணிப் பாடகரும் இசையமைப்பாளரும் ஆவார். வசூல்ராஜா எம்.பி.பி.எஸ் திரைப்படத்தில் இடம்பெற்ற *கலக்கப்போவது யாரு* என்ற பாடல், *அறிந்தும் அறியாமலும்* திரைப்படத்தில் இடம்பெற்ற *சில் சில்* என்ற பாடல், *பாஸ் என்கிற பாஸ்கரன்* திரைப்படத்தில் இடம்பெற்ற தலைப்புப் பாடல் போன்ற வெற்றிப் பாடல்களைப் பாடியதன் மூலமாக புகழ்பெற்றார்.